CELEX: 32014R0848
Language: lv
Date: 2014-08-04 00:00:00
Title: Komisijas Īstenošanas regula (ES) Nr. 848/2014 ( 2014. gada 4. augusts ) par atļauju lietot no Corynebacterium glutamicum iegūtu L-valīnu par barības piedevu visu sugu dzīvniekiem un ar ko groza Regulu (EK) Nr. 403/2009 attiecībā uz barības piedevas L-valīna marķēšanu  Dokuments attiecas uz EEZ

5.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 232/13
            
         KOMISIJAS ĪSTENOŠANAS REGULA (ES) Nr. 848/2014
   (2014. gada 4. augusts)
   par atļauju lietot no Corynebacterium glutamicum iegūtu L-valīnu par barības piedevu visu sugu dzīvniekiem un ar ko groza Regulu (EK) Nr. 403/2009 attiecībā uz barības piedevas L-valīna marķēšanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu un 13. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas un grozīšanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju lietot L-valīnu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Pieteikums attiecas uz atļauju lietot no Corynebacterium glutamicum (KCCM 80058) iegūtu L-valīnu par barības piedevu visu sugu dzīvniekiem, paredzot to klasificēt piedevu kategorijā “uzturfizioloģiskās piedevas”.
            
         
               (4)
            
            
               Eiropas Pārtikas nekaitīguma iestāde (“Iestāde”) 2013. gada 8. oktobra atzinumā (2) secināja, ka no Corynebacterium glutamicum (KCCM 80058) iegūts L-valīns ierosinātajos lietošanas apstākļos dzīvnieku veselību, cilvēku veselību vai vidi neietekmē nelabvēlīgi un ka to var uzskatīt par lietderīgu neaizstājamās aminoskābes L-valīna avotu dzīvnieku uzturā. Iestāde uzskata, ka īpašas prasības par uzraudzību pēc piedevas laišanas tirgū nav vajadzīgas. Turklāt tā pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barības piedevas analīzes metodi.
            
         
               (5)
            
            
               Minētās vielas novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc būtu jāļauj šo vielu lietot atbilstīgi šīs regulas pielikumam.
            
         
               (6)
            
            
               Ar Komisijas Regulu (EK) Nr. 403/2009 (3) tika atļauts lietot no Escherichia coli iegūtu L-valīnu. Lai piedevas varētu diferencēt gatavajā barībā, barības sastāvdaļu un kombinētās barības marķējumā būtu jānorāda to identifikācijas numuri, kā arī nosaukums un pievienotais daudzums.
            
         
               (7)
            
            
               Tāpēc būtu attiecīgi jāgroza Regula (EK) Nr. 403/2009. Grozījumi atļaujas nosacījumos nav saistīti ar drošības apsvērumiem, tāpēc ir lietderīgi paredzēt pārejas periodu, kura laikā varētu izlietot pašreizējos krājumus.
            
         
               (8)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Atļaujas piešķiršana
   Pielikumā norādīto vielu, kas ietilpst piedevu kategorijā “uzturfizioloģiskās piedevas” un funkcionālajā grupā “aminoskābes, to sāļi un analogi”, ir atļauts lietot par dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Grozījumi Regulā (EK) Nr. 403/2009
   Regulas (EK) Nr. 403/2009 pielikuma devītajā ailē pievieno šādu daļu:
   “Ja barības sastāvdaļu un kombinētās barības marķējumā brīvprātīgi sniedz informāciju par piedevu, norāda šādas ziņas:
   
               —
            
            
               piedevas nosaukums un identifikācijas numurs,
            
         
               —
            
            
               pievienotais piedevas daudzums.”
            
         3. pants
   Pārejas pasākumi
   Tās 2. pantā minētās barības sastāvdaļas un kombinēto barību, kuras ražotas un marķētas pirms 2015. gada 25. februāra saskaņā ar noteikumiem, kas bija piemērojami pirms 2014. gada 25. augusta, arī turpmāk drīkst laist tirgū un lietot, līdz beidzas esošie krājumi. Attiecībā uz barību, kas paredzēta lolojumdzīvniekiem, pirmajā teikumā minētais ražošanas un marķēšanas laikposms beidzas 2016. gada 25. augustā.
   4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 4. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
   
      (2)  EFSA Journal, 2013, 11(10):3429.
   
      (3)  Komisijas 2009. gada 14. maija Regula (EK) Nr. 403/2009 par atļauju izmantot preparātu L-valīnu kā dzīvnieku barības piedevu (OV L 120, 15.5.2009., 3. lpp.).
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  Mg uz kg kompleksās barības ar mitruma saturu 12 %
               
            
                  
                     Uzturfizioloģisko piedevu kategorija. Funkcionālā grupa: aminoskābes, to sāļi un analogi
                  
               
            
                  3c370
               
               
                  —
               
               
                  L-valīns
               
               
                  
                     Piedevas sastāvs
                  
                  vismaz 98 % L-valīna (sausnā)
                  
                     Aktīvās vielas raksturojums
                  
                  no Corynebacterium glutamicum (KCCM 80058) iegūts L-valīns ((2S)-2-amino-3-metilbutānskābe)
                  Ķīmiskā formula: C5H11NO2
                  
                  
                     CAS numurs: 72-18-4
                  
                     Analīzes metode
                      (1)
                  
                  Metode L-valīna satura noteikšanai barības piedevā: Pārtikas ķīmisko vielu kodeksa monogrāfija par L-valīnu.
                  Metode valīna daudzuma noteikšanai premiksos, kombinētajā barībā un barības sastāvdaļās: jonapmaiņas hromatogrāfija apvienojumā ar pēckolonnas derivatizāciju un spektrofotometrisko detektēšanu (HPLC/VIS) – Komisijas Regula (EK) Nr. 152/2009 (OV L 54, 26.2.2009., 1. lpp.).
               
               
                  Visas sugas
               
               
                  —
               
               
                   
               
               
                   
               
               
                  
                              1.
                           
                           
                              Norādes piedevas marķējumā:
                              
                                          —
                                       
                                       
                                          mitruma saturs.
                                       
                                    
                        
                              2.
                           
                           
                              Ja barības sastāvdaļu un kombinētās barības marķējumā brīvprātīgi sniedz informāciju par piedevu, norāda šādas ziņas:
                              
                                          —
                                       
                                       
                                          piedevas nosaukums un identifikācijas numurs,
                                       
                                    
                                          —
                                       
                                       
                                          pievienotais piedevas daudzums.
                                       
                                    
                        
               
                  2024. gada 25. augusts
               
            
         (1)  Sīkāka informācija par analīzes metodēm atrodama šajā references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.